CELEX: 52020PC0835
Language: el
Date: 2021-01-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σύμφωνα με το άρθρο 218 παράγραφος 9 της ΣΛΕΕ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά τις γεωργικές επιδοτήσεις

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 835 final/2 
            COM(2020) 835 final of 10.12.2020 downgraded on 27.1.2021
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σύμφωνα με το άρθρο 218 παράγραφος 9 της ΣΛΕΕ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά τις γεωργικές επιδοτήσεις
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η Επιτροπή προτείνει στο Συμβούλιο να εγκρίνει τη θέση που θα ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: η συμφωνία αποχώρησης) όσον αφορά απόφαση της μικτής επιτροπής σχετικά με την εξαίρεση των γεωργικών επιδοτήσεων, συμπεριλαμβανομένων των μέτρων στήριξης των προϊόντων αλιείας και υδατοκαλλιέργειας, από την εφαρμογή των κανόνων της Ένωσης για τις κρατικές ενισχύσεις, οι οποίοι κατέστησαν εφαρμοστέοι στο Ηνωμένο Βασίλειο και στο Ηνωμένο Βασίλειο όσον αφορά τη Βόρεια Ιρλανδία σύμφωνα με το άρθρο 10 παράγραφος 1 του πρωτοκόλλου για τις Ιρλανδία / Βόρεια Ιρλανδία της συμφωνίας αποχώρησης (στο εξής: πρωτόκολλο), όπως προβλέπεται στο άρθρο 10 παράγραφος 2 του πρωτοκόλλου. Σύμφωνα με το άρθρο 10 παράγραφος 2, σε συνδυασμό με το παράρτημα 6 του πρωτοκόλλου, η παρούσα απόφαση θα πρέπει να καθορίζει τουλάχιστον i) το ανώτατο συνολικό ετήσιο επίπεδο στήριξης, καθώς και ii) το κατώτατο ποσοστό συμβατότητας με τον ΠΟΕ (πράσινο κουτί) των προβλεπόμενων στο άρθρο 10 του πρωτοκόλλου για τις Ιρλανδία / Βόρεια Ιρλανδία (στο εξής: πρωτόκολλο).
            
            
               2.Πλαίσιο της πρότασης
            
            
               Το άρθρο 10 του πρωτοκόλλου υπάγει κάθε μέτρο του Ηνωμένου Βασιλείου για τη στήριξη της παραγωγής και του εμπορίου γεωργικών προϊόντων στη Βόρεια Ιρλανδία στην εφαρμογή των κανόνων της Ένωσης για τις κρατικές ενισχύσεις που απαριθμούνται στο παράρτημα 5 του πρωτοκόλλου, εφόσον τα μέτρα αυτά επηρεάζουν το εν λόγω εμπόριο μεταξύ της Βόρειας Ιρλανδίας και της Ένωσης. Ταυτόχρονα, προβλέπει εξαίρεση από την εφαρμογή του δικαίου της Ένωσης έως ένα καθορισμένο ανώτατο συνολικό ετήσιο επίπεδο στήριξης, υπό την προϋπόθεση ότι ένα καθορισμένο κατώτατο ποσοστό της εν λόγω εξαιρούμενης στήριξης συμμορφώνεται με τις διατάξεις του παραρτήματος 2 της συμφωνίας του ΠΟΕ για τη γεωργία.
            
            
               Η μικτή επιτροπή καθορίζει το αρχικό ανώτατο εξαιρούμενο συνολικό ετήσιο επίπεδο στήριξης και το αρχικό κατώτατο ποσοστό, λαμβάνοντας υπόψη τις πλέον πρόσφατες διαθέσιμες πληροφορίες, σύμφωνα με το παράρτημα 6 του πρωτοκόλλου. 
            
            
               Κατά τον καθορισμό του αρχικού ανώτατου εξαιρούμενου συνολικού ετήσιου επιπέδου στήριξης για τον γεωργικό τομέα, το πρωτόκολλο προβλέπει την εξέταση, μεταξύ άλλων, του σχεδιασμού του μελλοντικού συστήματος του Ηνωμένου Βασιλείου για τη στήριξη της γεωργίας, καθώς και του ετήσιου μέσου όρου του συνολικού ποσού των δαπανών που πραγματοποιήθηκαν στη Βόρεια Ιρλανδία στο πλαίσιο της Κοινής Γεωργικής Πολιτικής στο πλαίσιο του τρέχοντος πολυετούς δημοσιονομικού πλαισίου (ΠΔΠ) 2014-2020. 
            
            
               Κατά τον καθορισμό του αρχικού κατώτατου ποσοστού που εφαρμόζεται στο ανώτατο εξαιρούμενο συνολικό ετήσιο επίπεδο στήριξης για τον γεωργικό τομέα, το πρωτόκολλο προβλέπει την εξέταση, μεταξύ άλλων, του σχεδιασμού του συστήματος του Ηνωμένου Βασιλείου για τη στήριξη της γεωργίας, καθώς και του ποσοστού κατά το οποίο οι συνολικές δαπάνες στο πλαίσιο της Κοινής Γεωργικής Πολιτικής της Ένωσης συμμορφώνονται με τις διατάξεις του παραρτήματος 2 της συμφωνίας του ΠΟΕ για τη γεωργία όπως κοινοποιούνται για την οικεία περίοδο.
            
            
               3.Θέση που πρέπει να ληφθεί εξ ονόματος της Ενωσης
            
            
               Καθορισμός του ανώτατου συνολικού ετήσιου επιπέδου στήριξης και του κατώτατου ποσοστού σύμφωνα με τις διατάξεις του παραρτήματος 2 της συμφωνίας του ΠΟΕ για τη γεωργία. 
            
            
               Το ανώτατο συνολικό ετήσιο επίπεδο στήριξης καθορίζεται βάσει της κατανομής των δαπανών και για τους δύο πυλώνες Ι και ΙΙ στο πλαίσιο της Κοινής Γεωργικής Πολιτικής (ΚΓΠ).
            
            
               Για τον πυλώνα Ι (Ευρωπαϊκό Γεωργικό Ταμείο Εγγυήσεων — ΕΓΤΕ), το σχετικό επίπεδο δαπανών υπολογίστηκε με βάση δύο βασικά στοιχεία: την κατανομή των δαπανών του Ηνωμένου Βασιλείου για άμεσες ενισχύσεις, καθώς και τις δαπάνες που σχετίζονται με μέτρα στήριξης της αγοράς, βάσει των ετήσιων δηλώσεων εκκαθάρισης λογαριασμών για τα οικονομικά έτη 2014-19. Στις τελευταίες περιλαμβάνονται οι δαπάνες που πραγματοποιήθηκαν στο πλαίσιο της κοινής οργάνωσης των αγορών (ΚΟΑ) από τον οργανισμό πληρωμών του Ηνωμένου Βασιλείου για τη Βόρεια Ιρλανδία. Ελλείψει στοιχείων λογαριασμών που έχουν ήδη εκκαθαριστεί για το οικονομικό έτος 2020, το μέσο ετήσιο ποσό υπολογίστηκε με βάση την περίοδο 2014-2019, διαιρώντας έτσι το συνολικό ποσό με αριθμό 6 ετών. 
            
            
               Για τον πυλώνα ΙΙ (Ευρωπαϊκό Γεωργικό Ταμείο Αγροτικής Ανάπτυξης — ΕΤΠΑ), το υπό εξέταση ποσό βασίζεται στη μέση 7ετή κατανομή κονδυλίων στο εγκεκριμένο πρόγραμμα αγροτικής ανάπτυξης (συμπεριλαμβανομένης πρόσθετης εθνικής χρηματοδότησης και πρόσθετης χρηματοδότησης εκτός του πεδίου εφαρμογής του άρθρου 42 της Συνθήκης για τη λειτουργία της Ευρωπαϊκής Ένωσης).
            
            
               Σε ένα έτος με σοβαρή και απρόβλεπτη κρίση, το ανώτατο συνολικό ετήσιο επίπεδο στήριξης θα πρέπει να αυξηθεί. 
            
            
               Το ανώτατο επίπεδο της εξαιρούμενης στήριξης για την αλιεία βασίζεται επίσης στον μέσο όρο δαπανών στο πλαίσιο του Πολυετούς Δημοσιονομικού Πλαισίου (2014 - 2020)· ορίζεται ως ανώτατο επίπεδο στήριξης για περίοδο πέντε ετών, με ετήσιο ανώτατο όριο. 
            
            
               Προκειμένου να διασφαλιστεί ότι η ποσοτική εξαίρεση ορισμένου επιπέδου στήριξης από την εφαρμογή των κανόνων της Ένωσης για τις κρατικές ενισχύσεις δεν υπονομεύει ποιοτικά τις ουσιαστικές απαιτήσεις στήριξης στον τομέα της αλιείας που ορίζονται στο δίκαιο της Ένωσης, η κοινή απόφαση αντικατοπτρίζει τα κριτήρια επιλεξιμότητας όσον αφορά το είδος των υποστηριζόμενων πράξεων όπως προβλέπεται στο δίκαιο της Ένωσης, εξαιρώντας ορισμένες πράξεις που πρόκειται να χρηματοδοτηθούν από το ποσό της εξαίρεσης. 
            
            
               Το κατώτατο ποσοστό της εξαιρούμενης στήριξης που πρέπει να συμμορφώνεται με τις διατάξεις του παραρτήματος 2 της συμφωνίας του ΠΟΕ για τη γεωργία βασίζεται στο μέσο ποσοστό της συμμορφούμενης στήριξης της ΕΕ. Το ποσοστό υπολογίστηκε με βάση τις κοινοποιήσεις εσωτερικής στήριξης της ΕΕ προς τον ΠΟΕ για τα οικονομικά έτη 2014 έως 2018 της ΕΕ, τα τελευταία έτη εντός του τρέχοντος ΠΔΠ για τα οποία υπάρχουν διαθέσιμες κοινοποιήσεις (μέσος όρος 5 ετών).
            
            
               4.Νομική βάση
            
            
               4.1.Διαδικαστική νομική βάση
            
         
         
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η απόφαση την οποία καλείται να εκδώσει η μικτή επιτροπή συνιστά πράξη που παράγει έννομα αποτελέσματα. Η προβλεπόμενη πράξη θα είναι δεσμευτική για τα Μέρη βάσει του άρθρου 166 της συμφωνίας. 
            
            
               Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               Η απόφαση για τις «γεωργικές επιδοτήσεις» καθορίζει τους όρους εφαρμογής της συμφωνίας αποχώρησης, η οποία συνήφθη βάσει του άρθρου 50. Δεδομένου ότι το πρωτόκολλο για τη Βόρεια Ιρλανδία αποτελεί εμπορική συμφωνία μεταξύ της ΕΕ και του Ηνωμένου Βασιλείου όσον αφορά τη Βόρεια Ιρλανδία, η νομική βάση είναι επίσης το άρθρο 207 της ΣΛΕΕ.
            
            
               Συνεπώς, η ουσιαστική νομική βάση για την προτεινόμενη απόφαση είναι το άρθρο 50 της ΣΕΕ και το άρθρο 207 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 50 της ΣΕΕ και το άρθρο 207 της ΣΛΕΕ σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσίευση της προς έκδοση πράξης
            
            
               Δεδομένου ότι η απόφαση της μικτής επιτροπής εφαρμόζει ορισμένες διατάξεις της συμφωνίας αποχώρησης, είναι σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σύμφωνα με το άρθρο 218 παράγραφος 9 της ΣΛΕΕ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά τις γεωργικές επιδοτήσεις
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
            
            
               Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 50 παράγραφος 2,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9, 
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας («συμφωνία αποχώρησης») συνήφθη από την Ένωση με την απόφαση (EΕ) 2020/135
                  1
                 του Συμβουλίου, της 30ής Ιανουαρίου 2020, και τέθηκε σε ισχύ την 1η Φεβρουαρίου 2020. 
            
         
         
            
               (2)Το άρθρο 166 της συμφωνίας αποχώρησης εξουσιοδοτεί τη μικτή επιτροπή να λαμβάνει αποφάσεις για όλα τα θέματα που προβλέπονται στη συμφωνία. Το πρωτόκολλο για τις Ιρλανδία / Βόρεια Ιρλανδία της συμφωνίας αποχώρησης (στο εξής: πρωτόκολλο) αποτελεί αναπόσπαστο μέρος της εν λόγω συμφωνίας.
            
            
               (3)Το άρθρο 10 παράγραφος 1 του πρωτοκόλλου για τις Ιρλανδία / Βόρεια Ιρλανδία υπάγει τα μέτρα που λαμβάνει το Ηνωμένο Βασίλειο για τη στήριξη της παραγωγής και του εμπορίου γεωργικών προϊόντων στη Βόρεια Ιρλανδία, συμπεριλαμβανομένης της στήριξης για τα προϊόντα αλιείας και υδατοκαλλιέργειας, στην εφαρμογή των κανόνων της Ένωσης για τις κρατικές ενισχύσεις που απαριθμούνται στο παράρτημα 5 του πρωτοκόλλου, εφόσον τα μέτρα αυτά επηρεάζουν το εν λόγω εμπόριο μεταξύ της Βόρειας Ιρλανδίας και της Ένωσης. Ταυτόχρονα, το άρθρο 10 παράγραφος 2 προβλέπει εξαίρεση από την εφαρμογή του δικαίου της Ένωσης έως ένα καθορισμένο ανώτατο συνολικό ετήσιο επίπεδο στήριξης, υπό την προϋπόθεση ότι ένα καθορισμένο κατώτατο ποσοστό της εξαιρούμενης στήριξης συμμορφώνεται με τις διατάξεις του παραρτήματος 2 της συμφωνίας του ΠΟΕ για τη γεωργία.
            
            
               (4)Το ανώτατο συνολικό ετήσιο επίπεδο στήριξης και το κατώτατο ποσοστό θα πρέπει να καθοριστούν λαμβάνοντας υπόψη τις εκτιμήσεις που παρατίθενται στο παράρτημα 6 του πρωτοκόλλου.
            
            
               (5)Για τον υπολογισμό του ανώτατου συνολικού ετήσιου επιπέδου στήριξης για γεωργικά προϊόντα εκτός των προϊόντων αλιείας και υδατοκαλλιέργειας, ελήφθη υπόψη ο μέσος όρος των δαπανών που πραγματοποιήθηκαν και προβλέπονται στη Βόρεια Ιρλανδία στο πλαίσιο της Κοινής Γεωργικής Πολιτικής (στο εξής: ΚΓΠ) στο πλαίσιο του τρέχοντος ΠΔΠ 2014-2020. 
            
            
               (6)Για τους σκοπούς του καθορισμού του κατώτατου ποσοστού ελήφθη υπόψη το μέσο ποσοστό στήριξης της ΕΕ που συνάδει με τις διατάξεις του παραρτήματος 2 της συμφωνίας του ΠΟΕ για τη γεωργία, σύμφωνα με τις κοινοποιήσεις συνολικής στήριξης της ΕΕ προς τον ΠΟΕ τα τελευταία πέντε έτη, περίοδος κατά την οποία έχουν πραγματοποιηθεί κοινοποιήσεις προς τον ΠΟΕ στο πλαίσιο του τρέχοντος ΠΔΠ. 
            
            
               (7)Ως εκ τούτου, το ανώτατο συνολικό ετήσιο επίπεδο στήριξης θα πρέπει να οριστεί σε 429 εκατ. EUR για επιδοτήσεις στον γεωργικό τομέα. 
            
            
               (8)Για τα προϊόντα αλιείας και υδατοκαλλιέργειας, το ανώτατο επίπεδο στήριξης, βάσει του μέσου όρου των δαπανών στο πλαίσιο του Πολυετούς Δημοσιονομικού Πλαισίου (2014 - 2020), θα πρέπει να καθοριστεί σε 19,5 εκατ. EUR για περίοδο πέντε ετών, με ανώτατο όριο τα 4,5 εκατ. EUR για κάθε δεδομένο έτος. 
            
            
               (9)Προκειμένου να αποφευχθεί η χρησιμοποίηση της εξαιρούμενης στήριξης για τη χρηματοδότηση πράξεων οι οποίες κατά τα άλλα δεν είναι επιλέξιμες για στήριξη στον τομέα της αλιείας, η απόφαση της μικτής επιτροπής θα πρέπει να αντικατοπτρίζει τη μη επιλεξιμότητα ορισμένων πράξεων, όπως προβλέπεται στο δίκαιο της Ένωσης. 
            
            
               (10)Επομένως, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 της συμφωνίας αποχώρησης σχετικά με απόφαση που πρέπει να ληφθεί σύμφωνα με το άρθρο 10 του πρωτοκόλλου, βασίζεται στο σχέδιο απόφασης της μικτής επιτροπής που επισυνάπτεται στην παρούσα απόφαση. 
            
            
               Άρθρο 2
            
            
               Η παρούσα απόφαση απευθύνεται στην Επιτροπή. 
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 29 της 31.1.2020, σ.1. 
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 835 final/2 
            COM(2020) 835 final of 10.12.2020 downgraded on 27.1.2021
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σύμφωνα με το άρθρο 218 παράγραφος 9 της ΣΛΕΕ σχετικά με τη θέση της Ένωσης όσον αφορά το σχέδιο απόφασης της μικτής επιτροπής  για τις γεωργικές επιδοτήσεις 
            
               
         
         
            
               ΣΧΕΔΙΟ ΑΠΟΦΑΣΗΣ αριθ. [.../2020] ΤΗΣ ΜΙΚΤΗΣ ΕΠΙΤΡΟΠΗΣ ΕΥΡΩΠΑΪΚΗΣ ΕΝΩΣΗΣ - ΗΝΩΜΕΝΟΥ ΒΑΣΙΛΕΙΟΥ
            
            
               της […] 2020
            
            
            
               για τον καθορισμό του αρχικού ανώτατου εξαιρούμενου συνολικού ετήσιου επιπέδου στήριξης και του αρχικού κατώτατου ποσοστού που αναφέρονται στο άρθρο 10 παράγραφος 2 του πρωτοκόλλου για τις Ιρλανδία / Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας 
            
            
            
               Η ΜΙΚΤΗ ΕΠΙΤΡΟΠΗ
            
            
               Έχοντας υπόψη το πρωτόκολλο για τις Ιρλανδία / Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας και ιδίως το άρθρο 10 παράγραφος 2 και το παράρτημα 6,
            
            
            
               ΑΠΟΦΑΣΙΖΕΙ:
            
            
            
            
               Άρθρο 1
            
            
               Συνολικό ετήσιο επίπεδο στήριξης για γεωργικά προϊόντα εκτός των προϊόντων αλιείας και υδατοκαλλιέργειας
            
            
            
               1. Το αρχικό ανώτατο εξαιρούμενο συνολικό ετήσιο επίπεδο στήριξης που αναφέρεται στο άρθρο 10 παράγραφος 2 του πρωτοκόλλου για τις Ιρλανδία / Βόρεια Ιρλανδία για τα γεωργικά προϊόντα εκτός των προϊόντων αλιείας και υδατοκαλλιέργειας ανέρχεται σε 382,2 εκατ. GBP
                  1
               . 
            
            
            
               2. Το Ηνωμένο Βασίλειο μπορεί να αυξήσει το ανώτατο εξαιρούμενο συνολικό ετήσιο επίπεδο στήριξης που αναφέρεται στην παράγραφο 1 μέχρι πρόσθετου ποσού 25,03 εκατ. GBP σε ένα δεδομένο έτος κατά το μέρος του ποσού του ανώτατου εξαιρούμενου συνολικού ετήσιου επιπέδου στήριξης που δεν έχει δαπανηθεί κατά το προηγούμενο ημερολογιακό έτος.  
               
            
               3. Το ανώτατο εξαιρούμενο συνολικό ετήσιο επίπεδο στήριξης που αναφέρεται στην παράγραφο 1 αυξάνεται κατά 6,8 εκατ. GBP για ένα δεδομένο έτος:
            
            
               α) εφόσον κατά τη διάρκεια του εν λόγω έτους η Ευρωπαϊκή Ένωση έχει λάβει μέτρα που αφορούν τη Δημοκρατία της Ιρλανδίας, δυνάμει του μέρους ΙΙ τίτλος Ι κεφάλαιο Ι ή των άρθρων 219, 220 ή 221 του κανονισμού (ΕΕ) αριθ. 1308/2013
                  2
               · ή
            
         
         
            
            
               β) για τους εξής λόγους:
            
            
               i) παρουσία κάποιας νόσου των ζώων· 
            
            
               ii) συμβάν ή περίσταση που διαταράσσει ή απειλεί να διαταράξει σημαντικά την αγορά, εφόσον η κατάσταση αυτή ή οι επιπτώσεις της κατάστασης αυτής στην αγορά είναι πιθανόν να συνεχιστούν ή να επιδεινωθούν·  
            
            
               iii) κατάσταση σοβαρής διατάραξης της αγοράς που μπορεί ευθέως να αποδοθεί στον κλονισμό της εμπιστοσύνης των καταναλωτών λόγω κινδύνων για τη δημόσια υγεία ή για την υγεία των ζώων ή των φυτών και λόγω κινδύνου εκδήλωσης νόσου· ή 
            
            
               iv) φυσική καταστροφή, η οποία πλήττει το έδαφος της Βόρειας Ιρλανδίας και δεν πλήττει εξίσου ολόκληρη τη νήσο της Ιρλανδίας.
            
            
               Το στοιχείο β) εφαρμόζεται μόνον όταν το Ηνωμένο Βασίλειο έχει ενημερώσει την Ευρωπαϊκή Ένωση τουλάχιστον 10 ημέρες πριν από τη χρήση του αυξημένου συνολικού ετήσιου επιπέδου στήριξης.  
            
            
            
               Άρθρο 2
            
            
               Συνολικό ετήσιο επίπεδο στήριξης για προϊόντα αλιείας και υδατοκαλλιέργειας
            
            
            
               1. Το αρχικό ανώτατο εξαιρούμενο συνολικό επίπεδο στήριξης που αναφέρεται στο άρθρο 10 παράγραφος 2 του πρωτοκόλλου για τις Ιρλανδία / Βόρεια Ιρλανδία για τα προϊόντα αλιείας και υδατοκαλλιέργειας ανέρχεται σε 16,93 εκατ. GBP κατά τα πρώτα πέντε έτη μετά την έναρξη ισχύος της παρούσας απόφασης, καθώς και κατά τη διάρκεια οποιασδήποτε επόμενης πενταετούς περιόδου. Ωστόσο, το εξαιρούμενο συνολικό ετήσιο επίπεδο στήριξης για τα προϊόντα αυτά δεν πρέπει να υπερβαίνει τα 4,01 εκατ. GBP σε ένα δεδομένο έτος. 
            
            
               2. Οι ακόλουθες πράξεις δεν είναι επιλέξιμες για χρηματοδότηση από τα ποσά που αναφέρονται στην παράγραφο 1:
            
            
               (a)δράσεις που αυξάνουν την αλιευτική ικανότητα του σκάφους ή αφορούν εξοπλισμό για την αύξηση της ικανότητας του σκάφους να εντοπίζει αλιεύματα,
            
            
               (b)ναυπήγηση νέων αλιευτικών σκαφών ή εισαγωγή αλιευτικών σκαφών, 
            
            
               (c)οριστική παύση των αλιευτικών δραστηριοτήτων, 
            
            
               (d)προσωρινή παύση των αλιευτικών δραστηριοτήτων, εκτός εάν σχετίζονται με οποιοδήποτε από τα ακόλουθα:
            
            
                i. μέτρα έκτακτης ανάγκης που λαμβάνουν οι αρχές του Ηνωμένου Βασιλείου, ή του Ηνωμένου Βασιλείου όσον αφορά τη Βόρεια Ιρλανδία,, για μέγιστη περίοδο έξι μηνών, με σκοπό τον μετριασμό σοβαρής απειλής κατά των θαλάσσιων βιολογικών πόρων ή του θαλάσσιου οικοσυστήματος· 
            
            
                              ii.       τη μη ανανέωση διεθνούς αλιευτικής συμφωνίας ή πρωτοκόλλων της·
            
            
                iii. σχέδιο διαχείρισης της αλιείας που δημοσιεύεται ως νομοθεσία του Ηνωμένου Βασιλείου, ή του Ηνωμένου Βασιλείου όσον αφορά τη Βόρεια Ιρλανδία, το οποίο καθορίζει πολιτικές που αποσκοπούν στην αποκατάσταση ενός ή περισσότερων αποθεμάτων αλιευμάτων σε βιώσιμα επίπεδα ή στη διατήρηση των εν λόγω αποθεμάτων σε βιώσιμα επίπεδα·  
            
         
         
            
                iv. μέτρα έκτακτης ανάγκης που λαμβάνουν οι αρχές του Ηνωμένου Βασιλείου ή του Ηνωμένου Βασιλείου όσον αφορά τη Βόρεια Ιρλανδία, ως απάντηση σε κατάσταση έκτακτης ανάγκης στον τομέα της δημόσιας υγείας ή άλλη κατάσταση έκτακτης ανάγκης που έχει σοβαρό αντίκτυπο στους τομείς της αλιείας ή της υδατοκαλλιέργειας· 
            
            
               (e)διερευνητική αλιεία, 
            
            
               (f)μεταβίβαση της κυριότητας μιας επιχείρησης, και 
            
            
               (g)άμεσο εμπλουτισμό αποθεμάτων, εκτός εάν προβλέπεται σε μέτρα που έχουν λάβει οι αρχές του Ηνωμένου Βασιλείου ή του Ηνωμένου Βασιλείου όσον αφορά τη Βόρεια Ιρλανδία, για τη διατήρηση των αποθεμάτων αλιευμάτων ή του θαλάσσιου οικοσυστήματος, ή στην περίπτωση πειραματικού εμπλουτισμού αποθεμάτων.
            
            
            
               Οι εξαιρέσεις που προβλέπονται στο στοιχείο δ) εξαρτώνται από την προϋπόθεση ότι οι αλιευτικές δραστηριότητες που ασκούνται από το οικείο αλιευτικό σκάφος ή τον οικείο αλιέα αναστέλλονται πραγματικά και ότι η χρηματοδότηση χορηγείται για μέγιστη διάρκεια έξι μηνών ανά σκάφος.
            
            
            
               Άρθρο 3
            
            
               Κατώτατο ποσοστό
            
            
            
               Το αρχικό κατώτατο ποσοστό που αναφέρεται στο άρθρο 10 παράγραφος 2 του πρωτοκόλλου είναι 83 % και εφαρμόζεται στα ποσά του εξαιρούμενου συνολικού ετήσιου επιπέδου στήριξης που  αναφέρεται στο άρθρο 1.
            
            
            
               Άρθρο 4
            
            
               Επανεξέταση 
            
            
               
            
            
               Η μικτή επιτροπή επανεξετάζει τακτικά την παρούσα απόφαση και την εφαρμογή της. 
            
            
               
            
            
               Άρθρο 5
            
            
               Έναρξη ισχύος 
            
            
         
         
            
               Η παρούσα απόφαση αρχίζει να ισχύει από την 1η Ιανουαρίου 2021.
            
            
            
            
               (Τόπος),
            
            
               Για τη μικτή επιτροπή 
            
            
               Οι συμπρόεδροι
            
         
         
            
                  
                     (1)
                  
                        Για όλους τους υπολογισμούς και τις ποσότητες, που καθορίζονται σε GBP στην παρούσα απόφαση, σε ευρώ, πρέπει να χρησιμοποιηθεί η ισοτιμία του 2019 για τις άμεσες ενισχύσεις (1 EUR = £0,89092). 
               
               
                  
                     (2)
                  
                  
                     
                           Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/01 και (ΕΚ) αριθ. 1234/2007 του Συμβουλίου, ΕΕ L 347 της 20.12.2013, σ. 671.